OpenLLM-France/wikimedia huggingface dataset:
# Neuville-en-Beaumont

Neuville-en-Beaumont és un municipi francès situat al departament de la Manche i a la regió de Normandia. L'any 2007 tenia 37 habitants.

## Demografia
### Població

El 2007 la població de fet de Neuville-en-Beaumont era de 37 persones. Hi havia 20 famílies de les quals 8 eren unipersonals (8 homes vivint sols), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 18 eren l'habitatge principal de la família i 6 eren segones residències. Tots els 24 habitatges eren cases. Dels 18 habitatges principals, 12 estaven ocupats pels seus propietaris i 7 estaven llogats i ocupats pels llogaters; 4 tenien tres cambres, 9 en tenien quatre i 6 en tenien cinc o més. 15 habitatges disposaven pel capbaix d'una plaça de pàrquing. A 14 habitatges hi havia un automòbil i a 2 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Neuville-en-Beaumont el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 8 | 60 a 64 | 12 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 8 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 19 persones, 14 eren actives i 5 eren inactives. Les 14 persones actives estaven ocupades(8 homes i 6 dones).. De les 5 persones inactives 1 estava jubilada, 1 estava estudiant i 3 estaven classificades com a «altres inactius».

### Activitats econòmiques

L'any 2000 a Neuville-en-Beaumont hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Neuville-en-Beaumont a l'INSEE.
* Évolution et structure de la population Fitxa amb el detall de dades de Neuville-en-Beaumont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bodiòntics

Els bodiòntics (en llatí Bodiontici) eren un poble gal que Plini el Vell situa a la Gàl·lia Narbonesa. En parla quan transcriu els noms de les tribus vençudes per August que consten al Trofeu dels Alps, construït per commemorar aquestes victòries. Els avàntics i els bodiòntics, què no eren tribus alpines, van ser incorporats a la Narbonesa per Galba. La seva capital era Dínia (avui Dinha). Es pensa que podrien ser el mateix poble que els Brodionti. Una ciutat de nom Bodron, a la vall de l'Olle, afluent de l'Isere, sota Grenoble, conservaria el seu nom.

## Referències

* ↑ Plini el Vell. Naturalis Historia, III, 136-137
* ↑ Plini el Vell. Naturalis Historia, III, 4
* ↑ Barruol, Guy. Les Peuples préromains du Sud-Est de la Gaule : étude de géographie historique. París: E. de Boccard, 1999, p. 385, 387. ISBN 9782701801261.
# Governació de Latakia

La governació o muhàfadha de Latakia (àrab: محافظة اللاذقية, muḥāfaẓat al-Lāḏiqiyya) és una de les catorze governacions o muhàfadhes que conformen l'organització politicoadministrativa de la República Àrab de Síria.
La Governació de Latakia està situada a la part nord-oest del país. Limita amb les governacions d'Idlib, Tartus, Hama, i amb la República de Turquia. La capital d'aquesta governació és la ciutat de Latakia. Té una superfície de 2.297 quilòmetres quadrats i una població de 943.000 habitants (estimacions del 2007). La densitat poblacional d'aquesta província siriana és de 410,53 habitants per cada quilòmetre quadrat de la governació.
# Joan Armet de Castellví

Joan Armet de Castellví, també conegut amb el sobrenom de Kinké, (Terrassa, 30 de juny de 1895 - Madrid, 5 d'octubre de 1956) fou un futbolista català dels anys 1910 i 1920, posteriorment entrenador de futbol.

## Trajectòria

Joan Armet nasqué en el si d'una família de l'aristocràcia catalana. Juntament amb els seus germans Francesc i Jordi formà una de les nissagues de futbolistes més destacades dels inicis del segle xx a Catalunya.
Començà a practicar el futbol a l'Universitary SC, passant posteriorment al RCD Espanyol. Tant a l'Universitary com a l'Espanyol jugà al costat dels seus germans.
El març de 1917, amb 22 anys, marxà a Sevilla, ingressant al Sevilla FC on fou considerat un dels creadors de l'escola sevillista. Jugà durant deu temporades al club andalús i guanyà nou campionats d'Andalusia. Juntament amb els seus companys Escobar, Spencer, León i Brand formà una línia davantera que fou coneguda com la davantera de la por.
L'any 1927 finalitzà la seva etapa com a futbolista, iniciant la d'entrenador. Entre els club on fou entrenador destacaren el València CF, el Reial Betis, el Reial Madrid (entre 1941 i setembre de 1943) o el CE Sabadell FC.
Jugà amb la selecció catalana de futbol, amb la qual guanyà la Copa Príncep d'Astúries de futbol.

## Palmarès
### Sevilla FC

* Campionat d'Andalusia: 1918-19, 1919-20, 1920-21, 1921-22, 1922-23, 1923-24, 1924-25, 1925-26, 1926-27

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* 1 2 3 http://voladizodegolsur.blogspot.com/2009/05/la-luz-de-un-kinke-lineas-dibujos.html
* ↑ http://ortizdepinedo.com/f1001.htm
* ↑ http://hemeroteca.lavanguardia.es/preview/1956/10/06/pagina-20/32781196/pdf.html
* ↑ http://hemeroteca.abc.es/nav/Navigate.exe/hemeroteca/sevilla/abc.sevilla/1956/10/07/033.html
* ↑ http://hemeroteca.elmundodeportivo.es/preview/1911/10/19/pagina-3/1394635/pdf.html
* ↑ http://hemeroteca.lavanguardia.es/preview/1894/12/25/pagina-4/33336847/pdf.html
* ↑ http://hemeroteca.elmundodeportivo.es/preview/1916/05/29/pagina-3/611226/pdf.html
* ↑ http://sevillafcdeoro.blogia.com/2007/021601-kinke-creador-de-la-escuela-sevillana-.php Arxivat 2011-08-27 a Wayback Machine.
* ↑ «Murió Leoncito». Mundo Deportivo, 29-05-1968. [Consulta: 1r febrer 2015].
* ↑ http://hemeroteca.elmundodeportivo.es/preview/1942/01/15/pagina-5/612336/pdf.html
* ↑ http://www.fiebrebetica.com/wiki/Entrenadores_Real_Betis_Balompi%E9
* ↑ https://archive.today/20120712064806/personales.ya.com/hinshabetiko/entrenadores_html.htm
* ↑ http://foroelmito.com/Historia_1941_50.html Arxivat 2010-12-10 a Wayback Machine.
* ↑ http://www.leyendablanca.galeon.com/entrenadores.htm Arxivat 2017-06-02 a Wayback Machine.
* ↑ http://www.cesabadell.cat/entrenadors.asp Arxivat 2013-05-10 a Wayback Machine.
* ↑ http://hemeroteca.elmundodeportivo.es/preview/1915/07/05/pagina-1/609425/pdf.html

## Enllaços externs

* Fitxa com a entrenador
# Cleveland (Oklahoma)

Cleveland és una ciutat dels Estats Units a l'estat d'Oklahoma. Segons el cens del 2000 tenia 3.282 habitants.

## Demografia

Segons el cens del 2000, Cleveland tenia 3.282 habitants, 1.322 habitatges, i 913 famílies. La densitat de població era de 487,4 habitants per km².
Dels 1.322 habitatges en un 30,9% hi vivien nens de menys de 18 anys, en un 54,2% hi vivien parelles casades, en un 10,2% dones solteres, i en un 30,9% no eren unitats familiars. En el 28,7% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,9% tenia menys de 18 anys, un 8,8% entre 18 i 24, un 25,1% entre 25 i 44, un 20,5% de 45 a 60 i un 19,7% 65 anys o més.
L'edat mediana era de 38 anys. Per cada 100 dones de 18 o més anys hi havia 83,8 homes.
La renda mediana per habitatge era de 28.861 $ i la renda mediana per família de 36.585 $. Els homes tenien una renda mediana de 30.099 $ mentre que les dones 19.122 $. La renda per capita de la població era de 14.996 $. Entorn del 10,3% de les famílies i el 14,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Notes

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Cantó de Thouars-2

El cantó de Thouars-2 és un cantó francès del departament de Deux-Sèvres, situat al districte de Bressuire. Té 7 municipis i part del de Thouars.

## Municipis

* Argenton-l'Église (part)
* Brion-près-Thouet
* Louzy
* Mauzé-Thouarsais
* Sainte-Radegonde
* Sainte-Verge
* Saint-Martin-de-Sanzay
* Thouars (part)

## Història

Llista dels consellers generals successius :
| Data d'elecció | Identitat | Partit |
| 1973-1988 | Jean Dumont | CNIP, després UDF-PR |
| 1988-1994 | Serge Moulin | PS |
| 1994- | Bernard Paineau | Verts, després divers gauche, després PS |
| les dades anteriors no són pas conegudes ||||
# Titanus giganteus

Titanus giganteus és una espècie de coleòpter polífag de la família dels cerambícids, la més gran que es coneix i un dels insectes de major mida en l'actualitat. Habita a l'Amazònia.

## Característiques

Els mascles poden assolir els 17 cm de llarg. Les seves mandíbules poden tallar un llapis, així com la pell humana. Els mascles adults no s'alimenten, simplement volen cercant parella. Són atrets pels llums brillants en la foscor.

## Història natural

Encara no s'han trobat larves, però hom creu que s'alimenten de fusta. Per al seu desenvolupament, l'escarabat perfora en els troncs un forat d'uns 20 cm d'ample per 30 cm de llarg; poden tardar diversos anys a arribar a la seva mida completa.
Els adults llancen un xiulet d'advertència quan se senten amenaçats. Per atacar, compten amb espines afilades i unes fortes mandíbules.

## Distribució

Es localitza a la zona de l'Amazònia, als boscos plujosos de Veneçuela, Colòmbia, l'Equador, el Perú, Guyana i el centre-nord del Brasil. Fins ara, molt poques femelles d'aquest coleòpter han pogut ésser atrapades, ja que el seu comportament és molt discret els seus hàbits són pràcticament desconeguts.

## Referències

* ↑ Arxivat 2007-06-09 a Wayback Machine. University of Florida Book of Insect Records

## Enllaços externs

* Imatges de Titanus giganteus
* Videoclip del coleòpter Titan de Life in the Undergrowth
* El Gegant visita la Oxford University
* Art. BBC news amb fotos
* Art. de la BBC
# Javorieïta

La javorieïta és un mineral de la classe dels halurs.

## Característiques

La javorieïta és un halur de fórmula química KFeCl₃. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic. És un mineral isostructural amb la clorocalcita, de la qual és el seu anàleg amb ferro. Es coneix un anàleg sintètic. Químicament és idèntic a Unnamed (K-Fe Chloride), un clorur de ferro i potassi encara sense anomenar. Semblant a l'eritrosiderita.

## Formació i jaciments

Va ser descoberta a Biely vrch, a Detva, al comtat de Detva de la regió de Banská Bystrica (Eslovàquia). Es tracta de l'únic indret on ha estat trobada aquesta espècie mineral.

## Referències

* ↑ «Javorieite» (en anglès). Mindat. [Consulta: 6 novembre 2016].
# Numen (religió)

Numen ("presència", plural numina) és un terme llatí que es refereix a una deïtat meravellosa, dotada d'un poder misteriós i fascinador, que al seu torn és font idíl·lica d'inspiració.
De forma més general, el terme podria referir-se a cadascun dels déus de la mitologia romana. Abasta el sentit sagrat i d'immanència que hi havia en tots els llocs i objectes per a la religió romana. La multiplicació de noms per als déus itàlics no ha d'ocultar el numen que el romà sentia que existia en totes les manifestacions del món natural.
La paraula numen és utilitzada també pels sociòlegs per expressar la idea del poder màgic que hi ha en un objecte, especialment quan es refereixen a idees dins de la tradició occidental. Usada en aquest sentit la paraula numen és sinònima de mana, encara que aquesta paraula és usada en el context de les cultures de la Polinèsia i el Sud-est Asiàtic.
El teòleg protestant alemany Rudolf Otto va utilitzar la paraula numen per descriure en ser sagrat suprem a qui totes les religions tendeixen a intentar conèixer i el que va generar el primer sentiment religiós per mitjà d'experiències religioses o hierofanies.

## Bibliografia

* Fishwick, Duncan. The Imperial Cult in the Latin West. Brill, 1990.
* Rudolf Otto. The Idea of the Holy: An Inquiry Into the Non Rational Factor in the Idea of the Divine 1926. Kessinger Publishing, Octubre 2004. ISBN 978-1-4179-7875-5 [Consulta: 9 abril 2012].
# Bodo (Txad)

Bodo és una sotsprefectura de la Regió de Logone Occidental, a Txad.

## Demografia

| | Població |
| 1993 | - |
| 2009 | 6 717 |

## Referències

* ↑ «List of governorates, prefectures, and sub-prefectures of Chad, and associated codes» (PDF) (en francès), 01-04-2008. Arxivat de l'original el 4 març 2011. [Consulta: 5 juny 2018].
* ↑ «Social Statistics». Open Data for Africa. Arxivat de l'original el 11 d’abril 2019. [Consulta: 5 juny 2018].
* ↑ «City Population - Population Statistics in Maps and Charts for Cities, Agglomerations and Administrative Divisions of all Countries of the World». [Consulta: 18 juliol 2020].
# Goldogrin

El goldogrin és una llengua artificial creada per J. R. R. Tolkien utilitzada al món que ell mateix va crear, la Terra Mitjana. El goldogrin era parlat pel Segon Clan d'Elfs, anomenats Goldogrim en aquesta llengua i Gnoms en català. Aquest idioma és un antecessor del sindarin.

## Història externa

Tolkien es va interessar en els idiomes des d'un bon principi, i va crear algunes llengües planificades quan era un adolescent. Més tard va crear una família de llengües parlades pels elfs en un món fictici on es poguessin desenvolupar, la Terra Mitjana.
El goldogrin va ser creat pels voltants del 1915, i va ser la seva primera llengua artificial inspirada per les llengües cèltiques. Va escriure una gramàtica i un diccionari d'aquesta llengua al mateix temps que desenvolupava la història dels elfs i la plasmava al Llibre dels contes perduts.
L'any 1925, Tolkien va començar a dissenyar una nova gramàtica i un nou vocabulari. Va substituir les paraules goldogrin i Iam Goldrin per noldorin i noldor. Més tard, el noldorin evolucionaria cap al sindarin.

## Gramàtica

La gramàtica de goldogrin descriu la del dialecte parlat a Tol Erethrin (el nom goldogrin de Tol Eressëa). Va ser escrita per un humà (i no per un elf).

### Mutacions

El goldogrin té una sèrie complexa de mutacions. La més important s'anomena "Mutació gramatical", a continuació hi ha una taula que mostra els patrons que segueix:
| Consonant inicial | Mutació |
| b | v |
| d | dh |
| g | ' |
| gw | 'w |
| p | b |
| t | d |
| c | g |
| cw | gw |
| h | ch |
Els apòstrofs representen una elisió.

### L'article

| | Davant de consonant | Davant de vocal |
| Nominatiu | i | in i n |
| Genitiu | na | nan o nai(n) (arcaic) |
| Datiu | i o ir | ir |

## Vocabulari

Selecció d'algunes paraules:
| Significat | Goldogrin | Pronunciació |
| terra, sòl | mar | /ˈmɑr/ |
| cel | telm | /ˈtɛlm/ |
| aigua | nenn | /ˈnɛn/ |
| flama | bleg | /ˈblɛɡ/ |
| marit | benn | /ˈbɛn/ |
| esposa | bess | /ˈbɛs/ |
| menjar (verb) | mad- | /ˈmɑd/ |
| beguda | suith | /ˈsuiθ/ |
| gran | beleg | /ˈbɛlɛɡ/ |
| família | nothri | /ˈnɔθri/ |
| abella | nios | /ˈnios/ |
| barret | tôd | /ˈtoːd/ |
| or | n'auro | /ˈnaʊro/ |

## Vegeu també

* Llengües èlfiques

## Referències

* ↑ Tolkien, J. R. R.. Quenya lexicon (en anglès), p. 2.
* ↑ «I-Lam na-Ngoldathon: The Grammar and Lexicon of the Gnomish Tongue». Parma Eldalamberon, 11.
* ↑ «Sindarin - the Noble Tongue (External history)» (en anglès). [Consulta: 4 febrer 2016].
* ↑ «Gnomish Grammar» (en anglès). [Consulta: 4 febrer 2016].
* ↑ «Gnomish Words» (en anglès). [Consulta: 4 febrer 2016].
# Chiloglanis elisabethianus

Chiloglanis elisabethianus és una espècie de peix de la família dels mochòkids i de l'ordre dels siluriformes.
Els mascles poden assolir els 5,2 cm de llargària total.
Es troba a Àfrica: conca del riu Congo.
A la regió de Katanga es troba amenaçat per la construcció de preses, l'ús de plantes tòxiques per a pescar, la sobrepesca i l'extracció de cobalt, coure, estany i urani.

## Referències

* 1 2 «Chiloglanis elisabethianus» (en anglès). FishBase. Froese, Rainer; Pauly, Daniel (editors).
* ↑ UICN (anglès)
# Carrie Nation

Carrie Amelia Nation (25 de novembre de 1846 – 9 de juny de 1911) fou una activista estatunidenca, probablement el personatge més famós vinculat al Moviment per la Temprança —la lluita contra l'alcohol durant l'època prèvia a la llei seca als Estats Units, pel seu hàbit d'entrar als bars amb una destral de mà destrossant ampolles. Ha estat protagonista de diversos llibres, articles i fins i tot una òpera el 1966 a la Universitat de Kansas.
Nascuda com a Carrie Moore a Garrard County, Kentucky, Estats Units, Nation atribueix la seva afició a la lluita contra l'alcohol al seu fallit primer matrimoni amb un alcohòlic. El seu famós cognom el va prendre del seu segon marit, David Nation. Durant la seva campanya contra el licor a principis del segle xx, va abreujar el seu segon nom, que quedà en un simbòlic Carry A. Nation (en anglès, carry a nation es pot traduir lliurement com tenir cura d'una nació), una expressió que va arribar a registrar com a marca a l'estat de Kansas. De vegades actuava sota el pseudònim de Mary Pat Clarke.
D'origen humil, el seu matrimoni amb el Dr. Charles Gloyd va acabar després del naixement de la filla de tots dos, Charlien, amb la mort del seu marit un any després. Després d'intentar exercir de mestra, contragué un segon matrimoni amb el Dr. David A. Nation, advocat, sacerdot i editor de premsa, i després es van mudar a prop de Houston, Texas.
Carrie, que era una dona d'envergadura (1,82 m d'alçada i 79 kg de pes), es descrivia a si mateixa com "un bulldog que corre als peus de Jesús, bordant al que ell rebutja" i afirmava seguir ordres divines quan escometia contra bars. Sola o acompanyada per altres dones que resaven i cantaven himnes, solia entrar en bars a destrossar mobiliari i ampolles. Entre 1900 i 1910 va ser arrestada 30 vegades; pagava les multes amb les donacions rebudes en les seves conferències, i les vendes de destrals de mà com la que feia servir en els seus atacs.
Va morir a Leavenworth, Kansas, el 9 de juny de 1911, i fou enterrada en una tomba sense nom. L'Associació de Dones Cristianes abstèmies va erigir en el seu honor una placa que deia "Fidel a la causa de l'abstinència, va fer el que va poder".

## Enllaços externs

* Carry A. Nation: La famosa i original destrossadora de bars.
* Autobiografia Arxivat 2008-08-21 a Wayback Machine. al Projecte Gutenberg.
* Fotos de Carry Nation.
* Biografia i fotos de Carry Nation Arxivat 2006-06-16 a Wayback Machine..
* Història de la llei seca. Arxivat 2007-05-18 a Wayback Machine.
# Joan Pere Segura de Lago

Joan Pere Segura de Lago (Algemesí, 7 de novembre de 1911 — València, 27 de novembre de 1972) va ser un arquitecte valencià.
Va estudiar arquitectura a Madrid, obtenint-ne el títol l'any 1940. Posteriorment va obtenir el grau de doctor (1966).
Com a arquitecte va deixar nombroses obres al seu poble natal. També va dirigir obres de restauració de la Catedral de València (1967), el Monestir de Santa Maria del Puig (1943), el Col·legi del Patriarca (1968), i la construcció ex novo de l'Església de la Santíssima Trinitat i Sant Josep de la Pobla de Vallbona (1947-1957).
Les seues obres públiques més importants són el projecte de l'Arxiu General del Regne de València, inaugurat per Francisco Franco l'any 1965, i l'Arxiu Central de l'Administració de l'Estat, a Alcalá de Henares (1968).
Va ser autor de diversos estudis de caràcter històric sobre el poble d'Algemesí, del qual va ser cronista oficial entre 1949 i 1955.
Va ser president de Lo Rat Penat entre 1961 i 1972.

## Bibliografia

* (castellà) Vicente Gascón Pelegrí. Prohombres valencianos en los últimos cien años, 1878-1978. València. Caixa d'Estalvis de València, 1978. ISBN 84-500-2630-X
# Octavio Ruiz-Manjón Cabeza

Octavio Ruiz-Manjón Cabeza (Còrdova, 1945) és un historiador espanyol. Catedràtic d'Història contemporània de la Universitat de Granada i de la Universitat Complutense de Madrid, s'ha especialitzat en l'estudi del republicanisme espanyol i en la història intel·lectual.

## Biografia

Va néixer en 1945 en Còrdova. En 1980 va obtenir la càtedra d'Història Contemporània en la Universitat de Granada i, des de 1988, en la Universitat Complutense de Madrid.
En 1976 va ser publicat, per Ediciones Giner, El Partido Republicano Radical, 1908-1936, un estudi de la trajectòria del Partit Radical, des de la seva fundació en 1908 fins al començament de la Guerra Civil Espanyola, considerat per la crítica «una biografia apassionant però desapassionada» del líder del partit, Alejandro Lerroux. Es tractava de la seva tesi doctoral.
Ja en 2007 publicaria, en l'editorial Síntesis, Fernando de los Ríos. Un intelectual en el PSOE, una biografia del polític socialista Fernando de los Ríos.
En 2016 fou publicada per l'editorial Espasa la seva obra Algunos hombres buenos, que tracta d'aproximar-se al tema de la guerra civil amb l'objectiu de mostrar comportaments exemplars a títol individual durant el conflicte.

## Referències

* ↑ Guzmán 1976, p. 74 ; Núñez Florencio 2016.
* ↑ Quirosa-Cheyrouze y Muñoz, Rafael «Còpia arxivada». Estudios del Tiempo Presente. Arxivat de l'original el 2018-11-11 [Consulta: 14 febrer 2019]. Arxivat 2018-11-11 a Wayback Machine.
* ↑ Guzmán, 1976, p. 73-75.
* ↑ Manso, 1981, p. 204-211.
* ↑ Temime, 1979, p. 642.
* ↑ Guzmán, 1976, p. 75.
* ↑ Seco Serrano, 1976, p. 511.
* ↑ Avilés Farré, 2007.
* ↑ Miralles Palencia, 2008, p. 481-487.
* ↑ González Calleja, 2009, p. 271-273.
* ↑ Núñez Florencio, 2016.

## Bibliografia

* Avilés Farré, Juan «Fernando de los Ríos. Un intelectual en el PSOE. Octavio Ruiz-Manjón. Síntesis. Madrid, 2007 511 páginas.». El Cultural, 13-09-2007.
* González Calleja, Eduardo «Octavio Ruiz-Manjón, Fernando de los Ríos». Mélanges de la Casa de Velázquez. Casa de Velázquez, 39, 1, 2009, pàg. 271-273. ISSN: 2173-1306.
* Guzmán, Eduardo de «Lerroux y el lerrouxismo en la vida política española». Triunfo, 725, 18-12-1976, pàg. 73-75.
* Manso, Christian «El partido republicano radical. 1908-1936 by Octavio Ruiz Manjón» (en francès). Revue Historique. Presses Universitaires de France, T. 265, Fasc. 1, 537, enero-marzo 1981, pàg. 204-211. ISSN: 0035-3264. JSTOR: 40953521.
* Miralles Palencia, Ricardo Francisco Javier «Fernando de los Ríos. Un intelectual en el PSOE». Cuadernos de Historia Contemporánea. Universidad Complutense de Madrid, 30, 2008, pàg. 481-487. ISSN: 0214-400X.
* Núñez Florencio, Rafael «Algunos hombres buenos». El Cultural, 25-03-2016.
* Seco Serrano, Carlos «99167 Ruiz Manjón, Octavio: El Partido Republicano Radical (1908-1936). — Tebas. — Madrid, 1976. — 710 p. (22,S X 15).». Índice Histórico Español. Universitat de Barcelona, 22, 76-77, 1976, pàg. 511. ISSN: 0537-3522.
* Temime, Émile «Octavio Ruiz Manjón, El partido republicano radical, 1908-1936» (en francès). Annales. Économies, Sociétés, Civilisations, 34, 3, 1979, pàg. 642. ISSN: 1953-8146.